**Foredraget:** Bjørg introduserte lederfilosof **Leif-Runar Forsth** som skulle holde foredrag om "Lederetikk." Han hadde samarbeidet om foredraget med **Bodil Norvik**, som også var til stede.

**Ledelse** er å ta vare på både menneskene og sakene. Ledelse er å få mennesker til å arbeide med sakene på en god måte. Ledelse består av så mange prosesser og kan medføre så mange forskjellige situasjoner at det ikke er mulig med enkle teorier og oppskrifter. Vi trenger derfor noen grunnleggende prinsipper. Etikken gir grunnlaget for godt lederskap.

**Moral.** Fra latin *moralis*, avledet fra *mos*: sed eller skikk. I dag brukes moral om de normer, verdier og holdninger som hevdes og/eller praktiseres av enkeltmennesker eller grupper. Moralen forteller oss hva som, ifølge dette, er riktig eller galt. Moral kan også ha betydningen entusiasme, utholdenhet, mot og vilje, f.eks. kampmoral.

Moral er derfor både å vite hva som er riktig og galt, og å etterleve dette i praksis.

**Konkrete retningslinjer og regler for moral:** Du skal ikke lyve. Timelistene skal være korrekt utfylte. Enhver kunde skal bare belastes den tid som er gått med på hans prosjekt. Vi skal holde ord, avtaler og frister.

**Generelle regler eller overordnede prinsipper:** Fornøyde kunder er vårt viktigste aktivum. Forbrukerne skal føle trygghet når de kjøper våre produkter. Våre verdier og holdninger skal også prege vår atferd overfor partnere, konkurrenter, næringsliv og samfunn.

**Moralske verdier.** Sannhet – medmenneskelighet – ansvar – hensynsfullhet ligger til grunn for moralen og de moralske normene.

Avledede verdier eller normer. Grunnleggende verdi: Sannhet gir moralsk regel. *Du skal ikke lyve* gir en praktisk moralsk regel: Våre produktspesifikasjoner skal være korrekte. Oppfyllelse av andre verdier kan ha moralsk betydning. Moralsk verdi at de som selger sitt arbeid, skal ha en rimelig økonomisk godtgjørelse for dette.

**Etikk**. Fra gresk *ethikos* – adjektivformen av *ethos*. Betyr sedvane, skikk og bruk o.l. Opprinnelig var etikk og moral det samme. I dag brukes etikk og moral også om hverandre og i samme betydning. Men mange bruker ordene slik:

**Moral** er de reglene og retningslinjene som vi mener er riktige og/eller som vi følger.

**Etikk** er morallære, moralfilosofi eller moralteori.

Etikk er mer enn teori. Har å gjøre med og er nær knyttet til våre grunnleggende verdier, holdninger og oppfatninger. Etikk er nøye knyttet sammen med vår virkelighetsoppfatning, religiøse og filosofiske tro. Kan også ses i flere nivåer, nærmest sammenlignes med et isfjell. Over vannet finner vi ytre ting, det vi sier og gjør. Under vannet er det meste: verdier og holdninger, virkelighetsoppfatning og grunnleggende antagelser.

Men alt dette er bare modeller og forenklede beskrivelser av virkeligheten. En teori beskriver bare en liten del av virkeligheten, det er mange flere og viktige nyanser. Det viktigste er kanskje skjult.

Forskjellige etiske teorier vektlegger forskjellige ting: dydsetikk, regeletikk, konsekvensetikk. Gode holdninger > gode valg > gode handlinger > gode konsekvenser?

**Godt eller ondt lederskap?** Se på bildet. Hva representerer de? Da romeren Marius (156-86 f.Kr.) ledet sine soldater omkring år 100 f.Kr., slo han teutonerne ved Aqua Sextia med et tap på 250 egne soldater, mot fiendens 100.000, året etter mot kimberne ved Vercelae, med et tap på 300 egne mot fiendens 140.000 soldater. Cæsar slo i 48 f.Kr. andre romerske soldater, mot Pompey ved Pharsalus, eget tap 200 soldater, fiendens 15.000. I år 46 f.Kr. mot Scipio ved Thapsus, eget tap 50, fiendens 10.000. Godt lederskap, organisasjonskultur? Hva med etikk og moral?

**Det ultimate lederskap.** Hva skal til for at mennesker frivillig går inn i dødssonen? Tre ulike svar. **Sun Tzu** (500 f.Kr.) i sin bok Krigens kunst:

*Veien betyr å få menneskene til å ha samme mål som lederskapet, slik at de vil dele døden og dele livet uten frykt for fare.*

*Betrakt dine soldater som du betrakter barn, og de går inn i de dypeste daler med deg.*

*Betrakt dine soldater som dine elskede barn, og de er villige til å dø sammen med deg.*

**Ardant du Picq** (1870) Kampstudier. Viktigst: Forholdet til og hensynet til kameratene.

*“Colonel Ardant du Picq was the exponent of moral force, the most powerful element in the strength of armies. He has shown it to be the preponderating influence in the outcome of the battle.”*

**Lt. General Hal Moore** (ca. 1970): *“American soldiers in battle don’t fight for what some president says on TV, they don’t fight for mom, apple pie or the American flag. They fight for one another.”*

**Etikkens grunnlag.** Hva er riktig og galt? Hvem og hva avgjør?

* Guds vilje
* Artens overlevelse
* Individets fordel
* Universell etikk
* Menneskebestemt etikk
* Religioner
* Filosofer
* Politiske ideologier
* Samvittigheten
* Suksess som etisk grunnlag
* En etikk for dagens virkelighet
* Din egen etikk

**Yrkesetikk.** Hva baserer jeg min etikk på? Yrkesetiske retningslinjer spesifiserer fire forhold:

Yrkets utøvelse

Oppdragsgiverne (arbeidsgivere, kunder, klienter)

Kolleger

Samfunnet

**Institute of Management.** Om Code of Conduct and guides to Professional Management Practice.

Bindende for medlemmer av Institute of Management. Disiplinære reaksjoner mot medlemmer som bryter Code of Conduct.

Leder. Kunnskaper på ekspertnivå i å lede, motivere og kontrollere andres aktiviteter i felles innsats for å nå organisasjonens mål. En av pliktene til en profesjonell leder er å stå for og praktisere etiske verdier, blant dem integritet, ærlighet, lojalitet og rettferdighet.

**Etikkens nødvendighet – funksjon.**

* Felles normer
* Felles spilleregler: Vi i bedriften/bedriftene imellom/vårt samfunn/vår verden/naturen.
* Felles ansvar
* Næringslivets omdømme og frihet
* Det offentliges omdømme og frihet
* Lojale medarbeidere
* Nettverk: interne/eksterne
* Endringssamfunnet
* Livsholdning og livsvei
* Etikk – begrensning eller frigjøring?

**En felles etikk?**

Fellesnevnere for forskjellige kulturer

“Moral” hos dyr

Vår genetiske arv

Internasjonale konvensjoner og erklæringer

**The Declaration of the Parliament of the World’s Religions 1993.** Bahaier – Brahmaister – Buddhister – Hinduer – Jainister – Jøder – Kristne – Muslimer – Sikher – Teosofer – Zoroastere – mange andre. De mente at de fant en felles kjerne:

* Alle er ansvarlige
* Alle mennesker må behandles menneskelig
* Ikke-vold
* Respekt for livet
* Solidaritet
* Rettferdig økonomisk fordeling
* Stjel ikke
* Vær ærlig og rettferdig
* Toleranse
* Sannferdighet
* Like rettigheter for kjønnene
* Den gylne regel:
* Gjør mot andre det du vil andre skal gjøre mot deg.
* Gjør ikke mot andre det du ikke vil andre skal gjøre mot deg.

**The Earth Charter – erklæring om Jorden –** omsorg for menneskeheten

Respektere jorden og biologisk mangfold

Ta vare på menneskeheten gjennom forståelse, innlevelse og kjærlighet (det siste ordet kom inn etter forslag fra Norge)

Bygge opp demokratiske samfunn som er basert på medvirkning og som er rettferdige, bærekraftige og fredelige.

Ta vare på jordens rikdommer og skjønnhet for nåværende og framtidige generasjoner.

Ble vedtatt meget raskt av Lørenskog kommune. Oslo kommune fikk som sin oppfølging i 2003 en internasjonal pris som bærekraftig by.

**Rotarys verdigrunnlag.** Motto: **Service above self**. Formål å gagne andre. Dette søker vi å nå gjennom

* Å lære våre medmennesker å kjenne
* Å stille høye etiske krav til oss selv i yrke og samfunnsliv og vise respekt og forståelse for alt nyttig arbeid
* Å søke å virkeliggjøre Rotarys idealer i vårt privat- og yrkesliv og som samfunnsborgere
* Å arbeide for internasjonal forståelse og fred gjennom vennskap over landegrenser mellom mennesker fra alle yrker

**4-spørsmålsprøven** om saker vi tenker, sier og gjør:

* Er det sannhet?
* Er det rettferdig overfor alle det angår?
* Vil det skape forståelse og bedre vennskap?
* Vil det være til beste for alle det angår?